(Návrh)

**Vyhláška**

**Ministerstva spravodlivosti Slovenskej republiky**

z ... 2022,

**ktorou sa mení a dopĺňa vyhláška Ministerstva spravodlivosti Slovenskej republiky   
č. 149/2011 Z. z. o pravidlách určovania počtu miest sudcov, zamestnancov súdov, voľných miest sudcov a rozdeľovania zamestnaneckých miest na súdy v znení neskorších predpisov**

Ministerstvo spravodlivosti Slovenskej republiky podľa § 92 ods. 2 písm. e) zákona č. 757/2004 Z. z. o súdoch a o zmene a doplnení niektorých zákonov v znení zákona č. 33/2011 Z. z. ustanovuje:

**Čl. I**

Vyhláška Ministerstva spravodlivosti Slovenskej republiky č. 149/2011 Z. z. o pravidlách určovania počtu miest sudcov, zamestnancov súdov, voľných miest sudcov a rozdeľovania zamestnaneckých miest na súdy v znení vyhlášky č. 95/2012 Z. z., vyhlášky, č. 223/2015 Z. z., vyhlášky č. 433/2015 Z. z. a vyhlášky č. 441/2020 Z. z. sa mení a dopĺňa takto:

**1.** V 4 ods. 2 písm. b) sa vypúšťajú slová „S, So,“.

**2.** V § 4 ods. 2 sa za písmeno b) vkladá nové písmeno c), ktoré znie:

„c) správnych súdov súdna agenda S,“.

Doterajšie písmená c) až e) sa označujú ako písmená d) až f).

**3.** V § 9 sa vypúšťa odsek 8.

Doterajší odsek 9 sa označuje ako odsek 8.

**4.** Za § 9 sa vkladá § 9a, ktorý vrátane nadpisu znie:

„§ 9a

Správny súd

(1) Pre hlavné súdne agendy podľa § 4 ods. 2 písm. c) sa na správnom súde počty miest vyšších súdnych úradníkov, súdnych tajomníkov a asistentov uvádzajú v prílohe č. 2a.

(2) Počet miest zamestnancov elektronickej podateľne správneho súdu sa určuje podľa počtu výkonných miest sudcov krajského súdu, a to podľa prílohy č. 2a. Počet miest zamestnancov informačného centra správneho súdu sa uvádza v prílohe č. 2a.

(3) Na určovanie počtu miest súdnych doručovateľov správneho súdu sa použije § 8 ods. 4 rovnako.

(4) Počet miest dozorných úradníkov a počet miest zamestnancov určených na zverejňovanie súdnych rozhodnutí sa uvádza v prílohe č. 2a.

(5) Počet miest zamestnancov dokumentačného strediska s azylovou agendou na príslušnom správnom súde určí ministerstvo v súčinnosti s predsedom tohto správneho súdu.“.

**5.** Za § 12 sa vkladá § 12a, ktorý znie:

„§ 12a

(1) Na určovanie počtu zamestnaneckých miest na úseku výkonu správy správneho súdu sa primerane vzťahujú kritériá určené pre okresný súd.

(2) Počet zamestnaneckých miest oddelenia informatiky správneho súdu určí ministerstvo.

(3) Počet zamestnaneckých miest na úseku výkonu správy správneho súdu sa uvádza v prílohe č. 5a.“.

**6.** Za prílohu č. 2 sa vkladá príloha č. 2a, ktorá vrátane nadpisu znie:

„**Príloha č. 2a**

**k vyhláške č. 149/2011 Z. z.**

**Počet zamestnaneckých miest na úseku výkonu súdnictva**

**správny súd**

**7.** Za prílohu č. 5 sa vkladá príloha č. 5a, ktorá vrátane nadpisu znie:

„**Príloha č. 2a**

**k vyhláške č. 149/2011 Z. z.**

**Počet zamestnaneckých miest na úseku výkonu správy súdu**

**správny súd**

**Čl. II**

Táto vyhláška nadobúda účinnosť 1. júna 2022.